****

REPUBLIKA HRVATSKA

ŽUPANIJSKO DRŽAVNO ODVJETNIŠTVO

 U VELIKOJ GORICI

 Velika Gorica, Zagrebačka 44

Broj: R-20/2024

OIB:96292040276

MATIČNI BROJ:01693646

RKP:23807

RAZDJEL:109

RAZINA:11

ŠIFRA DJELATNOSTI:8423

U Velikoj Gorici, 07. studenog 2024.

**OBRAZLOŽENJE POSEBNOG DIJELA FINANCIJSKOG PLANA**

**Aktivnost: 640000**

**PLAĆE I DOPRINOSI**

Plaće i doprinosi za 2025.g. iznose 1.030.153 EUR. Za postupak izračuna plaće i doprinosa uzeta je baza broja zaposlenih na dan 30.06.2024. koja iznosi 29 zaposlenika (od toga 10 dužnosnika i 19 službenika i namještenika) te su izračunu dodana 2 nova zapošljavanja dužnosnika koja su planirana krajem 2024., tako da se baza temelji na 31 zaposlenih. Izračun uključuje plaće za redovan rad, plaće za prekovremeni rad i doprinose za obvezno zdravstveno osiguranje. Kako je u odnosu na dostavljeni prijedlog plana rashoda s osnova plaća i doprinosa u iznosu od 1.156.352 EUR provedena korekcija do iznosa limita od 1.030.153. EUR, vidljivo je da limitirana sredstva neće biti dostatna za podmirenje troškova u cijeloj proračunskoj godini budući da je u 2023. godini došlo do povećanja plaća službenika i dužnosnika kao i naknada za dežurstva dužnosnika. Dodatno je u tijeku izrada novog Pravilnika kojim su predviđena 2 nova radna mjesta ravnatelja državnoodvjetničke uprave i službenika u računovodstvu, te zbog povećanog obima posla (redovni rad i dežurstva) popuna upražnjenih radnih mjesta: 3 dužnosnika i 3 službenika (2 zapisničara i 1 upisničar). Uz smanjenje planiranih sredstava zbog utvrđenih limita za 2025. u iznosu od 126.000 EUR te sredstava potrebnih za planirana zapošljavanja u 2025. u iznosu od 241.557 EUR, procjena je da će u 2025. nedostajati 367.557 EUR za troškove bruto plaća.

Za 2026.g. sredstva za plaće i doprinose iznose 1.113.052 EUR (umanjenje za 134 tisuće EURA, bez uključivanja novih zapošljavanja) a u 2027.g. iznose 1.149.181 EUR (umanjenje za 136 tisuća EUR i bez uključivanja novih zapošljavanja).

**OSTALI RASHODI ZA ZAPOSLENE**

Obzirom na izmjene Zakona o plaći i materijalnim pravima pravosudnih dužnosnika koji je stupio na snagu 01.04.2024., kojim i dužnosnici ostvaruju pravo na isplatu regresa za korištenje godišnjeg odmora, godišnju nagradu za uskrsne i božićne blagdane te dar za dijete do navršenih 15 godina života, plan ovih troškova je rađen na osnovi 12 dužnosnika i 19 službenika i namještenika, te ukupno 13 djece po podacima za 2024. Dodatno je uključena procjena za jubilarne nagrade, otpremnine, te razne potpore i pomoći (smrtni slučaj, bolovanje duže od 90 dana, potpora za rođenje djeteta) tako da su planirani troškovi po godinama kako slijedi:

* za 2025. godinu iznos od 65.336 EUR
* za 2026. godinu iznos od 63.000 EUR
* za 2027. godinu iznos od 65.000 EUR

**NAKNADE ZA PRIJEVOZ**

Naknada za prijevoz za 2025. i 2026. u iznosu od 36.000 EUR, te za 2027. u iznosu od 35.000 EUR izračunata je temeljem prosječnog mjesečnog troška za prijevoz u 2024., koji ima uzlazni trend iz mjeseca u mjesec zbog povećanog broja dežurstava, te se kreće od 2.800 do 3.200 EUR mjesečno.

**MATERIJALNI RASHODI**

Budući na limitirani iznos materijalnih rashoda na godišnjoj razini u iznosu 217.078 EUR za 2025.g., najviše smo povećali stavke energije i intelektualnih usluga. Stavka energije je povećana s obzirom na povećane cijene energenata. Najznačajniji materijalni rashodi se odnose na intelektualne usluge (usluge tumača, vještaka, odvjetnika) koji u 2024. rastu duplo više od plana zbog realnih potreba uslijed porasta broja predmeta, osobito povećanog broja uhićenja i privođenja kao i broja predmeta iz čl. 326 KZ-a - kaznenih djela u kojima su počinitelji ili svjedoci strani državljani. Dodatno su u 2024. značajno rasli troškovi poštanskih usluga, oglašavanja te tekućeg i investicijskog održavanja. Nedostatna će biti I sredstva za stručno usavršavanje zaposlenika kao I za zdravstvene usluge, ali s obzirom na limit cijelog proračuna, sredstva se ne mogu planirati u očekivanom iznosu. Tako da su i za 2026. i za 2027. planirana sredstva do ukupnog iznosa limita za 2026. u iznosu od 223.112 EUR a za 2027. u iznosu od 228.543 EUR.

**FINANCIJSKI RASHODI**

Financijski rashodi se odnose na kamate za primljene zajmove i usluge platnog prometa. Budući da se plaćanje materijalnih izdataka od lipnja 2023. izvršava preko IBAN-a odvjetništva, za sve 3 godine su planirana sredstva u iznosu od 531 EUR. Prelaskom na internet bankarstvo od siječnja 2025. ovaj trošak bi se trebao smanjiti. Dodatno, početkom prosinca 2024. Ističe leasing za službeno vozilo tako da sredstva s osnova kamata na primljene zajmove nisu planirana za period 2025. - 2027.

**NABAVA OPREME**

Županijsko državno odvjetništvo u Velikoj Gorici je u studenom 2019. sklopio ugovor o financijskom leasingu sa Unicredit leasingom na razdoblje od pet godina odnosno do 01.12.2024., tako da za period 2025. – 2027. taj trošak nije planiran

**Aktivnost: 759000**

**VLASTITI PRIHODI (Izvor 31)**

Rashod za uredski materijal koji će se financirati iz vlastitih prihoda od usluga fotokopiranja planiran je u iznosu od 350 EUR za svaku godinu.